Jungėnai

Jungėnai – kaimas Kalvarijos savivaldybėje, 3 km į šiaurės rytus nuo Kalvarijos, prie kelio . Seniūnaitijos centras. Yra geležinkelio Kaunas–Šeštokai ruožo Kalvarijos geležinkelio stotis, Jungėnų pagrindinė mokykla, biblioteka, paštas (LT-69052). Kaimą garsina Jungėnų kaimo kapela (2003 m. Nacionalinės muzikos lygos nugalėtoja). Nuo 2006 m. veikia asfaltbetonio gamykla. Pietuose telkšo Janavo ežeras.

Etimologija 

Dabartinis kaimo pavadinimas – asmenvardinis vietovardis, kildinamas iš vokiškos kilmės asmenvardžio Jungėnas (< Jùngas).

Istorija 

Prie kaimo yra Lakinskų piliakalnis. XIX a. kaimas vadintas Janavu, Janava, Jonava, buvo Janavo valsčiaus centras. 1934 m. įsteigta pradžios mokykla. Sovietmečiu buvo „Bangos“ kolūkio centrinė gyvenvietė.

Gyventojai

Žymūs žmonės 
 Jungėnuose gimė fizikas, habilituotas daktaras, tremtinys, kraštotyrininkas, muziejininkas Stanislovas Sajauskas (1946–).

Šaltiniai 

Kalvarijos savivaldybės gyvenvietės